82 HIKAYAT SAIF-AL-YEZAN. 



pintu kabeh itu, masok kadalam ; maka didapatilah adalah 

 saorang Sheikh duduk diatas masallanya terlalu hebatnya, dan 

 bageinya mukanya dengan chahaya-chahaya gilang gemilang 

 terbit deripada nur putihnya. Maka tetkala dilihat olih Sheikh 

 itu kapada Saif-al-Yezan maka bangunlah ia dengan hormat- 

 nya akan dia, maka didakapnya akan dia, maka didudukannya 

 pihak sisi sablah kanan, maka ia bertanya kapada Saif-al-Yezan 

 deripada halnya. Maka lalu dichetrakanlah olih Saif-al-Yezan 

 deripada permulaannya datang kasudahannya. Lalu berkata 

 Sheikh itu kapadanya, "Dan katahui olihmu, hei Saif-al-Yezan, 

 dan bahwasanya adalah angkau ini salih pada zeman ini dengan 

 tiada shak lagi, dan yang tiada desta : maka handaklah ber- 

 henti padaku pada samalam-malam ini pada tempatku sertaku 

 ini ; maka esok hari insha Allah taala datanglah kapadamu 

 Akesah akan membawa akan dikau ka mahligi Al Mekhattap." 



Maka tetkala itu tinggallah Saif-al-Yezan bermalam kapada 

 Sheikh itu dengan beribadat akan sembahyangnya, dan tasbih, 

 dan tekdis, dan tehemed, dan tahlil, bagei Allah Tuhan azz u 

 jal. Maka adalah Saif-al-Yezan didalam sujud bagei Tuhan 

 Eabb-al-alamin yang disembahnya maka sampai naiklah pajar, 

 tranglah tanah. 



Kamudian maka Akesah pun datanglah mendapatkan 

 kapada Saif-al-Yezan, lalu dijulangnya, dibawanyalah terbang 

 pada sahari-hari itu, maka sampailah kapada mahligi Mek- 

 hattap : maka Akesah pun menurunkanlah Saif-al-Yezan itu 

 ka bumi. Lalu berkata Akesah bageinya, " Hei Saif-al-Yezan, 

 angkau lihat pada pihak hadapanmu itu, apalah yang ada 

 tampak deri jauh itu, sasuatu hitam ? " Maka katanya kapada 

 Akesah, " Adalah aku lihat suatu benda yang hitam, tiadalah 

 tentu bageiku warnanya dan rupanya deripada pandangan deri 

 jauh itu." Maka Akesah berkata bageinya, " Itulah mahligi 

 marid Mekhattap yang terkerat tangannya itu. Dan sekarang 

 pun aku tiadalah kuasa bageiku melangkahi lagi kahadapanku 

 deripada pihak tempat ini sasuatu langkah pun." Maka ber- 

 cherailah Akesah dengan Saif-al-Yezan. 



Maka lalu Saif-al-Yezan pun berjalanlah menuju kapada 

 mahligi marid Mekhattap itu, sunggoh hari pun malamlah. 



Jour. Straits Branch 



